SPRÁVA ZO ZAHRANIČNEJ PRACOVNEJ CESTY č.     205 / 2018

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 3.9.2018 (00:01) - 7.9. (23:59); 10.9.2018 (00:01)– 14.9.2018 (23:59); 17.9. 2018 (00:01) – 21.9.2018 (23:59); 24.9. (00:01) – 24.9. 2018 (21:55);  
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci september 2018 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2018. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Na začiatku mesiaca dominovali najmä aktivity v rámci IGLO a stretnutia so zahraničnými kolegami za účelom výmeny informácií a aktualít pri príprave Horizon Europe, posilnenia spolupráce, či konzultácií k H2020 projektom a tiež posilnenia SR v sieťach excelentnosti. Stretla som sa taktiež so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách Taktiež som sa zúčastnila niekoľkých pracovných skupín v rámci IGLO a tiež dvoch programových výborov a to, pre MSCA a Zelenú, inteligentnú a integrovanú dopravu v H2020. Podrobný záznam zo všetkých stretnutí a podujatí je uvedený v časti 3, resp. 4 tejto správy. 
Ďalej som sa venovala príprave V4 konferencie k umelej inteligencii, ktorá sa bude konať v októbri na Stálom zastúpení SR pri EÚ. Pripravovala som tlačovú správu v slovenskom a anglickom jazyku pre potreby konferencie a tiež sa venovala verejnému obstarávaniu na ku cateringovým službám na networkingoú recepciu v predvečer podujatia pre rečníkov a hlavných hostí konferencie. Začiatkom druhej polovice mesiaca som organizovala V4 tréning pre projektových manažérov, upravovala program na najbližšiu edíciu tréningu a oslovovala rečníkov. V tejto veci som komunikovala často s našimi najbližšími partnermi v rámci IGLO z V4 kancelárií ako aj kolegami ako potenciálnymi rečníkmi a prednášajúcimi. V posledný septembrový týždeň som sa zúčastnila medzinárodnej vedeckej konferencie CSTI 2018, ktorá sa konala vo Vigľáši na Slovensku, a ktorú SLORD spoluorganizoval. Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci september som posielala informácie o medzinárodných konferenciách a podujatiach, ktoré by napomohli slovenských subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. 
Taktiež som viedla konzultácie so záujemcami o účasť v H2020. 
V rámci lepšej spolupráce s ostatnými kanceláriami v rámci V4 sme sa stretli na neformálnom tradičnom stretnutí, kde sme diskutovali najmä prípravu  V4 tréningu pre projektových manažérov a tiež prípravu stretnutia predsedov akadémií vied V4.
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac jún je uvedený v časti 4 tejto správy. 
IGLO Pracovná skupina pre ERC 
Na stretnutí pracovnej skupiny pre ERC sme si vymenili najmä aktuálne informácie k ERC. 
V júli sa uskutočnilo stretnutie Vedeckej rady ERC, na ktorom diskutovali jej členovia Plán S a Open Access. Už teraz sú síce pravidlá otvoreného prístupu záväzné pre držiteľov H2020 grantov, avšak stále je len 80% publikácií v súlade s OA, nakoľko je stále možnosť pre vedecké tímy uverejňovať svoje články v platených žurnáloch. Na druhej strane, systém takto funguje už 50 rokov a nemožno čakať, že sa všetko podarí splniť na 100% do roku 2020. Okrem iného, nie je vytvorená silná koalícia všetkých členov rady a niektorých univerzít s RJS k jeho Plánu S. 

Druhým bodom bola prezentácia hlavných návrhov Dana Nicu k ERC. Hlavné zmeny, ktoré Nica navrhuje je zvýšenie rozpočtu pre ERC na 20,4 mld. EUR a sústredenie sa na Starting a Consolidator granty; anonymizácia pri hodnotení projektov a zavedenie nových kľúčových kritérií pri hodnotení popri excelencii (napr. spoločenský a ekonomický dopad projektu pre EÚ alebo kvalita implementácie).  S týmto návrhom je jasne v rozpore  Ehler, ktorý chce ponechať fungovanie ERC tak, ako doteraz; taktiež navrhuje zaviesť otvorený PoC pre non-ERC držiteľov, ktorí splnili všetky ostatné kritéria vrátane SoE a zavedenie úplnej nezávislosti ERC vedeckej rady od EK. 

Posledným bodom skupiny bola prezentácia pripravovanej konferencie ERCEA- Conference Frontier Research and Artificial Intelligence. Tá sa uskutoční 25.-26.10.2018. Viac informácií zverejní ERCEA budúci týždeň. Franka Kuhna z ERCEA som zároveň pozvala na našu AI konferenciu a prejavil o ňu veľký záujem. 

IGLO pracovná skupina pre Zdravie 
Na zasadnutí IGLO pracovnej skupiny pre zdravie bola hlavnou témou diskusie príprava stretnutia stakeholderov k Horizon Europe. Keďže EK začne s rozsiahlymi konzultáciami stakeholderov k HE počas druhej polovici roka 2018, novovytvorená výskumná sieť pre oblasť zdravia, ktorá reprezentuje univerzity, výskumné inštitúcie a medicínske zariadenia v Bruseli bude iniciovať zasadnutie expertov a stakeholderov v tejto oblasti. Cieľom podujatia je pripraviť odporúčania a identifikovať hlavné výzvy a príležitosti, ktoré by mal HE reflektovať vo svojom novo-vzniknutom klustri pre zdravie. 
Na podujatí bude mať možnosť vystúpiť aj slovenský rečník, ktorý tak bude môcť prezentovať svoju prácu a zároveň prispieť k tvorbe odporúčaní, ktoré budú následne komunikované Európskej komisii. Zloženie expertov bude teda geograficky, ako aj interdisciplinárne rôznorodé, aby bolo pokrytie tejto oblasti čo najširšie. 
Na zasadnutí sme prebrali konkrétne zloženie expertov, možné panely, workshopy a celkový návrh programu. Podujatie sa bude konať na Stálom zastúpení pri EÚ v Bruseli v predpokladanom dátume 8.novembra 2018. Dátum sa však vzhľadom na možnú zaneprázdnenosť niektorých pozvaných rečníkov z univerzít môže meniť. 

IGLO Open 

Podujatie sa zaoberalo témami týkajúcimi sa posilnenia Európskeho výskumného priestoru, konkrétne Šírenie excelentnosti a rozširovanie účasti v programe Horizon Europe. Na zasadnutí sa podieľali rečníci z Európskej komisie, Univerzity v Ľubľane, KU Leuven, a stáleho zastúpenia Slovinskej republiky pri Európskej únií. 
Európsky výskumný priestor má v úmysle usmerňovať a zefektívniť európske výskumné aktivity a inovačné postupy. Jeho úlohou je koordinácia národných a medzinárodných iniciatív, zabezpečenie ekonomickej stability a konkurencieschopnosti členských štátov EÚ. V období rokov 2014-2020 prebieha rámcový program pre výskum a inovácie v EÚ s názvom Horizon 2020. Európska komisia uverejnila návrh na nasledujúci program Horizon Europe, ktorý vstúpi do platnosti v roku 2021. Heslom nového rámcového programu je „Evolúcia, nie revolúcia.“ 

•	Mierne zvýšenie participácie štátov v oblasti vedy a výskumu v priebehu implementácie programu Horizon 2020.
•	Dôležitosť budovania medzinárodnej siete pre vedu a výskum. Cieľom je vytvorenie hlbších väzieb medzi krajinami EÚ13 a EÚ15. Dôležitosť vyzdvihnutia všetkých členských krajín na rovnakú úroveň, aby sa mohli viac angažovať v oblasti výskumu, a to na základe získaných skúseností z programu Horizon 2020. Snaha o spoluprácu výskumných inštitúcií a regiónov s vysokou výkonnosťou v oblasti výskumu a vývoja s inštitúciami a regiónmi s nízkou výkonnosťou.
•	Cieľom je vytvorenie nových (alebo významných modernizácií existujúcich) centier excelentnosti v členských štátoch a regiónoch s nízkou úrovňou výkonnosti v oblasti výskumu a vývoja.
•	Opatrenia na budovanie inštitúcií: hlavným cieľom je podpora nárastu výkonnosti v oblasti výskumu a vývoja, vytváranie inštitucionálnych sietí a štrukturálne zmeny. 
•	Cieľom ERA chairs je vysokokvalitný výskum a získanie príležitostí na rozšírenie výskumu.
•	V budúcnosti bude potrebné poskytnúť financie na výskumné náklady; zlepšiť udržateľnosť akcií; školenie administratívnych pracovníkov; branding; zlepšiť podporu národných (regionálnych) orgánov; posilniť manažérske zručnosti; zabezpečiť voľný pohyb vedcov v oblasti Európskeho výskumného priestoru; zvýšiť priehľadnosť výskumných činností. 

IGLO Pracovná skupina pre MSCA 

Na pracovnej skupine pre MSCA bola hlavnou témou prezentácia Martina Muhlecka z DG RTD, ktorý je zodpovedný za koordináciu RISE programu a taktiež má na starosti aspekt zastúpenia spoločenských a humanitných vied (SSH) v programe MSCA v H2020 a tiež príprava Horizon Europe pre DG RTD. Na skupine prezentoval štatistiky a aktuálny stav zastúpenia SSH v programe, ako aj ďalší plán na ich lepšiu propagáciu. Dominantnú pozíciu v zastúpení SSH majú v rámci Horizontu vedecké tímy z VB či napríklad Holandska. Aj zastúpenie týchto krajín je však pomerne slabé v ITN. Tobias Strom, hosť z GR RTD zodpovedný za monitorovanie SSH v celom rámcovom programe, doplnil svoju perspektívu a odkázal na pravidelné správy o SSH v programe Horizont 2020. Zdôraznil dôležitosť správne monitorovať zapojenie SSH do projektov.

Skupina potom diskutovala s Martinom nové myšlienky o lepšej integrácii projektov SSH, okrem iného podporou interdisciplinárnych projektov, ktoré majú v súčasnosti problém s nedostatkom komunikácie medzi jednotlivými disciplínami. Dalo by sa predstaviť, že sa budú ponúkať webové semináre alebo dokonca financovať školenia pre tie interdisciplinárne projekty, ktoré im budú pomáhať pri riešení tejto základnej otázky.
Ďalšia otázka sa týka jazyka používaného v pracovných programoch, pretože predstavitelia SSH si nemusia uvedomovať programy označené ako "priemyselné". MSP navyše nevedeli o výhodách a skorých výsledkoch spolupráce SSH s výskumníkmi SSH.
Martin odpovedal na mnohé otázky o budúcnosti MSCA a SSH v spoločnosti Horizon Europe a oznámil, že niektoré nové nástroje by mohli byť implementované. Najdôležitejšie výzvy, ktorými sa treba zaoberať, sú najmä nadmerné množstvo podávaných projektov a priepasť medzi zjednodušením a špecializáciou programov. Ďalšie zasadnutie pracovnej skupiny sa uskutoční dňa 7. 11.2018 a jej hlavnou témou bude hodnotenie projektov v rámci MSCA.  

H2020 Programový výbor pre Zelenú, inteligentnú a integrovanú dopravu 

Delegáti boli informovaní o:
•	menšej revízií programu H2020 na rok 2019. EK pripomenula delegátom, že oznámenie o kooperatívnej, prepojenej a automatizovanej mobilite (CCAM), prijaté v máji, predpokladá vytvorenie špecializovaného fóra odborníkov EÚ na riešenie osobitných etických otázok, ktoré vznikli pri mobilite bez vodiča. S ohľadom na vytvorenie tohto fóra sa predpokladá, že aktualizácia pracovného programu 2019 bude obsahovať novú skupinu odborníkov, ktorá bude poskytovať poradenstvo v súvislosti s konkrétnymi etickými otázkami, ktoré vyvolala mobilita bez vodiča, pod názvom Ďalšie akcie: externé odborné znalosti. Revidované znenie pracovného programu H2020 2019 bude rozposlané v nadchádzajúcich týždňoch a stanovisko výboru bude vyžiadané na ďalšej schôdzi 20. novembra 2018.
•	Informácie o výsledkoch hodnotenia od roku 2018: Jednostupňové výzvy MG, ART, GV a aktualizácia procesu hodnotenia MG 2018 Dvojstupňové výzvy. Marc Vanderhaegen (vedúci oddelenia R.1 "Programová podpora, koordinácia a komunikácia" v INEA) poskytol prehľad o výsledkoch hodnotenia v rámci jedno stupňových výziev na rok 2018 MG, ART, GV, ktorých termín na podanie návrhov bol do 4. apríla 2018. Hodnotiace správy boli oznámené delegátom prostredníctvom CIRCA-BC 5. júla 2018 a informačné listy žiadateľom o dopravu v roku 2018 Mobilita pre rast, automatizovanú cestnú dopravu a ekologické vozidlá zaslala spoločnosť INEA v piatok 6. júla. INEA v súčasnosti pripravuje granty pre 11 projektov mobility pre rast, 3 projekty v oblasti automatizovanej cestnej dopravy a 13 projektov v oblasti zelených vozidiel vybraných v rámci týchto výziev. Boli zdôraznené štatistiky týkajúce sa účastníkov predkladaných a zachovaných návrhov, ako aj odborníkov. Prezentácia obsahovala aj aktualizáciu procesu hodnotenia výzvy MG 2018 Two Stages. 
PL požiadala o dostupnosť štatistík pre všetky krajiny. INEA odpovedala, že celý súbor štatistických údajov týkajúcich sa účasti je dostupný v správach o hodnotení výziev, ktoré boli výboru oznámené 5. júla 2018. Relevantné informácie možno nájsť v prílohách vo formáte Excel. Predsedníčka výboru si všimla, že aj napriek tomu, že rodová vyváženosť expertov bola na úrovni 50% pre výzvy MG a ART, pre GV sa stále vyvíja úsilie o zvýšenie účasti hodnotiteľov. Predsedníčka využije príležitosť zúčastniť sa popoludní predsedu platformy EGVI, aby odovzdal správu. Prezentácia bude k dispozícii na CIRCABC.
•	Výsledok písomného postupu pre stanovisko týkajúce sa šarží projektov z jednorázových výziev MG, GV a ART 2018. Predsedníčka informovala delegátov, že skupina č. 39 (1 návrh z H2020-DT-ART-2018) dostala 17. septembra 2018 priaznivé stanovisko a očakáva sa, že vykonávacie rozhodnutie Komisie sa prijme 21. septembra 2018.
•	Workshop o mobilite v mestách - V súvislosti s aktivitami STRIA Komisia informovala delegátov o organizácii workshopu o mobilite v mestách v Grazi, ktoré sa konalo 26. a 27. novembra 2018, a vyzval ich, aby zachránili dátum. Formálne pozvánka bude zaslaná v krátkom čase s uvedením, ktoré aktívne príspevky budú požadované od všetkých účastníkov pred a počas workshopu.
•	informácie o rokovaniach programu Horizon Europe. Predsedníčka a delegát AT informovali o kľúčových otázkach, o ktorých sa diskutovalo v Európskom parlamente a Rade, ale informovali zástupcov členských štátov v pracovnej skupine pre výskum.

Prezentácia a popularizácia slovenského výskumu a inovácií
V4 Conference on Artificial Intelligence 
Ďalšie podujatie, ktoré pripravujeme pre lepšiu prezentáciu slovenského výskumu je V4 konferencia k umelej inteligencii. Konferenciu pripravujeme v spolupráci so Stálym zastúpením SR pre EÚ a bude sa konať v Bruseli dňa 11. októbra 2018 v priestoroch SZ SR pri EÚ.  Na konferenciu pripravujeme program, oslovujeme rečníkov za jednotlivé krajiny a medzinárodné organizácie a pripravujeme tiež všetky komunikačné aktivity pre podujatie. V mesiaci júl som pripravovala tlačovú správu, pozvánky, otázky pre panelistov. Hlavným cieľom podujatia je nadviazať na V4 spoločné memorandum, ktoré bolo podpísané krajinami V4 v marci 2018. Cieľom podujatia je vytvoriť platformu pre expertov, politické autority, vedcov a výskumníkov na diskusiu o umelej inteligencii z perspektívy V4 krajín. 
Corrosion and Surface Treatment in Industry Conference 2018
Corrosion and Surface Treatment in Industry Conference 2018 poslúžila ako fórum a zíroveň mediátor medzi akadémiou a priemyslom. Súčasťou konferencie, na ktorej organizácií sa SLORD podieľal boli odborné prednášky na témou korózie, povrchovej úpravy, spolupráce akedémie a priemyslom v rôznych oblastiach, či nové druhy spracovania a ošetrovania kovových povrchov. Okrem iného bol program podujatia obohatený aj o praktické školenia, networking medzi zhruba 70 účastníkmi a tiež výstavu sôch a umeleckých výtvorov PhD. Študentov a tiež profesorov z TUKE. Vo voľných chvíľach mohli účastníci pokračovať v netwrokingu ako aj neformálnej debate počas spoločenských sprievodných akcií, nevedeckým programom a spoločenským večerom. Unikátny vedecký program, výstava najnovších sofistikovaných zariadení používaných v oblasti korózie a diskusie o aktuálnych témach a výzvach ktoré odvetvie 4.0 a spoločnosť 5.0 čelí prispôsobením sa novým technológiám prispeli jednoznačne k väčšej viditeľnosti a povedomia o slovenskom výskume, inováciách a tiež slovenskom umení v spojení s vedou.  

Prevádzkovanie informačného portálu
Počas septembra som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac september pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci september som prekladala faktúry pre SLORD z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. Pripravovala som verejné obstarávanie pre cateringové služby ako aj pre účely preplatenia cestovných nákladov zahraničnej rečníčke na V4 konferencii k Umelej inteligencii. 
4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 
Výbory, konferencie, podujatia

September 2018	
Dátum	Čas	Miesto	Účastník (SLORD)	Účastníci	Podujatie	
4.9.2018	11:30 – 13:30	SZ Slovinska pri EÚ   	Terézia Lesayová 	 	IGLO Open 	
12.9.2018	11:30 – 13:00	KoWI, Rue du Trône 98    	Terézia Lesayová 		IGLO Pracovná skupina ERC 	
12.9.2018	14:30 – 16:00	KoWi, Rue du Trône 98  	Terézia Lesayová 		IGLO Pracovná skupina MSCA 	
13.9.2018	14:30 – 17:00	EK, Borschette  	Terézia Lesayová 		H2O20 Programový výbor pre MSCA   	
18.9.2018	10:00 – 16:00	EK, Borschette 	Terézia Lesayová 		H2020 Programový výbor pre Zelenú, Integrovanú a Inteligentnú dopravu 	
18.9.2018	16:00 – 17:00	LINO 	Terézia Lesayová 		IGLO Pracovná skupina pre Zdravie 	
25.9. – 28.9.2018	08:00 – 20:00	Vigľáš, SR 	Terézia Lesayová, Andrej Kurucz		CSTI Konferencia 2018 (SLORD spoluorganizátor) 	

Stretnutia a rokovania

September 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
3.9.2018	12:30 – 13:30	Joint Research Centre 	Terézia Lesayová	Jana Zifčiaková – Policy Officer, Sekcia pre medzinárodnú koordináciu,  JRC 	Výmena aktuálnych informácií, JRC 	Na osobnom stretnutí sme si vymenili aktuálne informácie o dianí v JRC a tiež novinky z oblasti politík EÚ pre vedu a inovácie. Zároveň som ziskala prehľad o novinkách a pripravovaných aktivitách JRC a tiež som informovala o našich aktivitách a podujatiach, na ktorých by sa mohli zástupcovia JRC zúčastniť a získať tak lepší prehľad o slovenskom výskume a inováciách. 	
5.9.2018	12:30 – 13:30	Place Luxembourg 	Terézia Lesayová	Dominika Forgáčová – Vedúca kancelárie zastúpenia Bratislavského samosprávneho kraja v Bruseli 
	Výmena aktuálnych informácií, vedecké a výskumné subjekty v Bratislavskom kraji a návrhy spoločných aktivít	Na stretnutí sme si vymenili aktuálne informácie z oblasti slovenskej ako aj európskej vedy a inovácií. Prebrali sme pripravované podujatia a aktivity a možnú spoluprácu. Zároveň sme identifikovali vedecké a výskumné subjekty pôsobiace v Bratislavskom kraji a ich možných zahraničných partnerov pre vytvorenie konzorcií potrebných na zapojenie sa do programu H2020.   	
6.9.2018	14:00 – 15:00	CVTI SR – telehovor SLORD	Terézia Lesayová, Andrej Kurucz
	CVTI SR 	SK4ERA 	 Porada k projektu SK4ERA - informovanie o jednotlivých aktivitách v projekte, objasnenie merateľných ukazovateľov a ich úspešné naplnenie a informácie k vypĺňaniu pracovných výkazov. 	
7.9.2018	09:30 – 11:30	PolSCA 	Terézia Lesayová, Andrej Kurucz 	CZELO, PolSCA, SZ HU pri EÚ 	V4 Raňajky	Na pravidelnom stretnutí vo forme neformálnych raňajok sme prebrali najmä prípravu V4 Tréningu pre projektových manažérov, ktorý sa uskutoční už vo svojej piatej edícií v dňoch od 5.-7.12.2018. Na stretnutí sme so všetkými partnermi prebrali program, jednotlivých rečníkov a tiež návrhy obsahu pre konkrétne prednášky. Ďalším hlavným bodom bolo rozdelenie úloh a logistické zabezpečenie prípravy tréningu. 
Tretím bodom stretnutia bola výmena informácií k H2020 a tiež oboznámenie partnerov o nami pripravovanej konferencii k Umelej inteligencii a ich spolupráca na príprave podujatia, ako aj networkingovej recepcie v predvečer konania konferencie. 
Posledným bodom programu bola príprava stretnutia Predsedov akadémie vied krajín V4 a možný návrh programu a stretnutí.	
7.9.2018	11:30 – 12:15	CZELO	Terézia Lesayová, Andrej Kurucz	Denisa Fančová – CZELO 	Príprava stretnutia predsedov akadémií vied v Bruseli 	Témou bola príprava stretnutia predsedov akadémie vied krajín V4 a príprava speaking points pre účely prezentácie podujatia na stretnutí predsedov akadémie vied v Prahe. 	
10.9.2018	14:30 – 16:30	SLORD	Terézia Lesayová, Andrej Kurucz	Ondrej Sočuvka – Policy Advisor, GOOGLE 	Umelá inteligencia, Google, výmena aktuálnych informácií 	Na stretnutí sme si vymenili najmä informácie k umelej inteligencii pre účely pripravovanej V4 konferencie k AI a aktivity Google v tejto oblasti. Následne sme informovali o slovenskej vede a inováciách v tejto oblasti a tiež subjektov, ktoré na Slovensku s touto témou pracujú. Stretnutie tak slúžilo taktiež na zvýšenie povedomia o slovenskom výskume a inováciách.   	
11.9.2018	12:30 – 13:30	Rue du Luxembourg 	Terézia Lesayová 	Jana Bálažová – Policy Officer, DG JUST, Roma Integration Unit 	Výmena aktuálnych informácií 	Témou rozhovoru bola najmä výmena aktuálnych informácií. 	
13.9.2018	12:00 – 13:00	SLORD 	Terézia Lesayová, Andrej Kurucz	Monika Repčíková – CLORA 	Výmena informácií k agende SLORD 	Výmena informácií k agende SLORD a budúca spolupráca. 	
14.9.2018	12:30 – 14:00	Place Jourdan 	Terézia Lesayová 	Nna Sečíková – SZ SR pri EÚ 	Výmena aktuálnych informácií 	Výmena aktuálnych informácií a konzultácie k výskumných iniciatívam a výzvam v Horizonte 2020 v oblasti utečeneckej krízy a azylu. 	
19.9.2018	17:00 – 19:00 	SLORD	Terézia Lesayová, Andrej Kurucz 	PL, ČR, Maďarsko 	V4 Tasks Force + Slovinsko 	Na zasadnutí V4 Tasks Force sme prebrali spoločnú pozíciu krajín V4 pred strategickým výborom H2020 – odmeny pre výskumníkov, spoločná pozícia pre výzvy wideningu, priority SR počas predsedníctva SR v V4. 	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa tiež sústrediť na prípravu nového rámcového programu Horizon Europe. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Teraz však budeme musieť dôkladne vyriešiť pravidlá zasielania newslettra, ktoré musia byť zosúladené s upravenými pravidlami ochrany súkromia po prijatí GDPR. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Je užitočné informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP. 
Okrem vyššie spomenutého je dôležité naďalej informovať o možnostiach zapájania sa do Horizontu 2020. Po ďalšom tohtoročnom úspešnom V4 tréningu projektových manažérov, ktorý sa konal v apríli, plánujeme nadviazať ďalším, ktoré sa budú konať začiatkom decembra tohto roku. Zvažujeme pokračovať v rozšírenom formáte tréningu v záujme ešte lepších networkingových príležitostí pre účastníkov aj pre iné krajiny a nechať tréning otvorený aj pre účastníkov z ostaných krajín EÚ13. Po tréningu sme získali spätnú väzbu od uchádzačov, ktorú som detailne zanalyzovala a budeme podľa nej, tak ako tomu bolo aj v minulosti, následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 

Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 4.10.2018
								
Správu schválil:  prof. RNDr. Ján TURŇA, CSc., generálny riaditeľ  ......................................